Mizrachim

De Mizrachim (hebrääsch מזרחים, hoochdüütsch ok Misrachim oder Misrachen, översett "Orientaalschen") sünd Juden, de tomehrst ut araabschsprakigen Lännern, aver ok to'n Bispeel ut'n Iran stammt.

Mehrstendeels leevt se vundaag in Israel, wo se rund dat Halve vun de juudschen Bewahners utmaken. Se hebbt groten Infloot op de israeelsche Köök un Popmusik, man intwüschen ok op de Politik.

Vun ehren religiösen Traditschonen her warrt se to de Sephardim dortotellt. Man dorvun 'ne Utnahm sünd de Juden ut'n Jemen, de sik vun de Sephardim nich groot hebbt besnacken laten. De jemenietsche Utspraak vun'e hebrääsche Spraak gellt ok as besünners oorsprünglich.